钦定古今图书集成/明伦汇编/交谊典/第075卷 > 《赠别王侍御赴上都》韩翃
## 钦定古今图书集成/明伦汇编/交谊典/第075卷 > 《赠别王侍御赴上都》韩翃

翩翩马上郎，执简佩银章。西向洛阳归鄠杜，回头结
念莲花府。朝辞芳草万岁街，暮宿春山一泉坞。青青
柳色傍行衣，乳燕流莺相间飞。远过三峰临八水，幽
寻佳赏偏如此。残花片片细柳风，落日疏钟小槐雨。
相思掩泣复何如，公子门前人渐疏。幸有心期当小
暑，葛衣纱帽望回车。